በኢትዮጵያ ተጨማሪ 131 ሰዎች የኮሮና ቫይረስ ተገኘባቸው፤ የ 1 ሰው ህይወትም በበሽታው ምክንያት አልፏል
በኢትዮጵያ ባለፉት 24 ሰዓት በተደረገ 3,238 የላቦራቶሪ ምርመራ ተጨማሪ 131 ሰዎች የኮሮና ቫይረስ ሲገኝባቸው የተጨማሪ 1 ሰው ህይወትም በቫረሱ ምክንያት ማለፉን የጤና ሚኒስቴር ሚንስትሯ ዶክተር ሊያ ታደሰ አስታውቀዋል።በዚህም እስካሁን በሀገሪቱ ቫይረሱ የተገኘባቸው ሰዎች ቁጥር 4,663 ደርሷል።ዶክተር ሊያ እንደገለፁት ቫይረሱ በምርመራ የተገኘባቸው 94 ወንድና 37 ሴቶች ሲሆኑ እድሜያቸውም ከ 2 ዓመት እስከ 80 ዓመት የእድሜ ክልል ውስጥ የሚገኝ ነው፡፡ከእነሱም ውስጥ 130 ሰዎች በዜግነት ኢትዮጵያዊያን ሲሆኑ 1 ሰው የውጪ ሀገር ዜጋ መሆኑ ታውቋል፡፡በተጨማሪም በቫይረሱ ምክንያት የተጨማሪ 1 ሰው (የ90 ዓመት የአዲስ አበባ ነዋሪ) ሕይወት ያለፈ ሲሆን በዚህም በአጠቃላይ በሀገራችን በኮሮና ቫይረስ ምክንያት ህይወታቸውን ያጡ ሰዎች ቁጥር 75 ደርሷል፡፡በሌላ በኩል ተጨማሪ 84 ሰዎች (79 ከአዲስ አበባ፣ 2 ከኦሮሚያ ክልል፣ 2 ከትግራይ ክልል እንዲሁም 1 ሰው ከደ/ብ/ብ/ሕ ክልል) ከበሽታው ያገገሙ ሲሆን በአጠቃላይ 1,297 ሰዎች ከበሽታው አገግመዋል።ቫይረሱ በሀገራችን እንደተገኘ ከተረጋገጠበት ጊዜ አንስቶ እስካሁን በአጠቃላይ 219,566 የላብራቶሪ ምርመራዎች መካሄዳቸውን ከሚኒስቴሩ መግለጫ ለማወቅ ተችሏል፡፡